Regstreekse gesprek: Waar staan SA met plaaslike regering?Die ouditeur-generaal, Kimi Makwetu, se jongste verslag wat in Junie vrygestel is, skets geen rooskleurige prentjie oor die stand van plaaslike regering in SA nie. Volgens dié verslag word miljarde rande wat aan plaaslike owerhede toegeken is, teenstrydig met voorskrifte bestuur. Die ouditeur-generaal het vroeër bekend gemaak dat net 18 van die 257 munisipaliteite en 21 munisipale entiteite in die boekjaar tot einde Junie 2018 skoon oudits ontvang het. Onreëlmatige uitgawes beloop R32 miljard landwyd teenoor die R25 miljard in die vorige boekjaar. Suid-Afrikaners voel toenemend hierdie swak plaaslike regering aan eie lyf, met groeiende uitdagings ten opsigte van basiese dienste soos vullisverwydering, rioleringsdienste, water- en kragvoorsiening en rekeningpraktyke. Inwoners betaal vir dienste wat nie gelewer word nie, en boonop het swak bestuur en korrupsie tot gevolg dat die fondse wat vir hierdie dienste geoormerk is, in ŉ bodemlose put verdwyn. Wat word op regeringsvlak gedoen aan die probleme met plaaslike regering? En, belangriker nog: wat staan plaaslike gemeenskappe te doen? Mag hulle sake in eie hande neem? Paul Maritz, gesels regstreeks oor dié en ander kwessies met Morné Mostert, hoof van plaaslikeregeringsake by AfriForum, Martin van Staden van die Vryemarkstigting, en Frik Mulder, onafhanklike konsultant en kundige in plaaslikeregeringsake. Volg die regstreekse uitsending van hierdie gesprek Donderdag 10 September om 14:00 op Maroela Media se Facebook-blad. Die video sal ook onderaan hierdie artikel beskikbaar wees. Nooi gerus kollegas, familie en vriende wat jy dink saam behoort te kyk. Waar staan SA met plaaslike regering? Waar staan SA met plaaslike regering?Die gebrek aan aanspreeklikheid in plaaslike regering en swak besluitneming en bestuur is uiters kommerwekkend. Dit is inwoners wat daaronder ly aangesien hulle betaal vir dienste wat nie gelewer word nie. Kenners gesels oor die stand van plaaslike regering.Maak jy in dié tyd staat op Maroela vir betroubare, gebalanseerde nuus en gesprekke wat jou ingelig hou soos hierdie een? Maak 'n finansiële bydrae om Maroela te help om hiermee vol te hou. Besoek https://maroelamedia.co.za/donasies/ om meer te lees oor hoe jy Maroela kan ondersteun. Posted by Maroela Media on Thursday, September 10, 2020